الطبيب له حق يفتح عيادة خاصّة ومايقبل التأمين ولو ماتبغى تدفع فلوس زيادة روح المستشفيات الي يغطيها التأمين. والطبيب لما شاف العضة سوا لك فحوصات زيادة عشان يتأكد إنه مو مرض خطير يحتاج علاج، ولو ماسوا شيء كان اشتكيت انه مطنش. وأبدًا مو شرط إن كل الأطباء يتفقون على نفس العلاج ومو كلهم خطأ لأن الطبّ مبني على دراسات وأحيانًا علاجين يكون لهم فعالية مشابهة وكل دكتور يرى انه أفضل طبقًا للدراسات الي قرأها وخبرته. وأنت قلت بنفسك البشر مو آلات فيعني مو كل شخصين عندهم نفس المرض وعطيتهم نفس الدواء بيجيب نفس النتيجة. لأنهم بشر. فغلطتك أنت أنك تتوقع أن الطبيب ساحر وحيعالجك باللمسة السحرية. وأخيرًا دكتور جلس نص عمره يدرس ويتعب بالنهاية ما لأي أحد حق أنه يلومه إنه ياخذ حق تعبه مثل أي تخصص ثاني. حقيقة محتوى الفيديو ينمّ عن الجهل.. 